శ్రావణ మాసం వచ్చేసింది. చాంద్రమానం ప్రకారం అయిదవ నెల శ్రావణం. ఈ మాసం కొత్త ప్రకృతి అందాలు, కొత్త మొలకలు, పచ్చదనాలు మొదలయ్యే చల్లని నెల. ఈ మాసంలోని పూర్ణిమనాడు చంద్రుడు శ్రవణా నక్షత్రంతో కూడి ఉంటాడు గనుక ఈ మాసాన్ని శ్రావణం అంటున్నాం . శ్రీ మహావిష్ణువు జన్మ నక్షత్రం కూడా శ్రవణమే గనుక ఈ నెలలో ఆయనను ఆరాధిస్తే ఆయన ఆశీర్వాదంతో బాటు ఈ జగతిని పోషించే లక్షణ శక్తి అయిన లక్ష్మీదేవి కృప కూడా లభిస్తుంది. శ్రవణం అంటే వినటం అని అర్థం. ఈ మాసంలో భగవన్నామం విన్నా మోక్షం లభిస్తుందని పెద్దలు చెబుతారు. మనస్సును ఇతర ప్రభావాల నుంచి పరమాత్మ మీదికి మళ్లించి శాంతిని, సుఖాన్ని, ఆరోగ్యాన్ని పొందేందుకు ఈ మాసంలో పలు పూజలు, వ్రతాలు చేస్తారు.
శ్రావణమాసంలో ఆచరించే వ్రతాల్లో ముఖ్యమైనది మంగళగౌరీ వ్రతం. ఈ నెలలో వచ్చే 4 మంగళవారాలు ఈ వ్రతాన్ని మహిళలు ఆచరిస్తారు. ఈ వ్రతాన్ని నారధుడు సావిత్రికి, శ్రీకృష్ణుడు ద్రౌపదికి తెలిపినట్లు పురాణాలు చెబుతున్నాయి. కొత్తగా పెళ్ళయిన అమ్మాయిలు తప్పక ఈ వ్రతాన్ని చేస్తారు.
శ్రావణ పౌర్ణమికి ముందు వచ్చే శుక్రవారం సాయంత్రం ఈ వ్రతాన్ని ఆచరిస్తారు. ఏ కారణం చేతనైనా ఆ రోజు వీలు కానివారు నెలలో ఏ శుక్రవారమైనా దీన్ని చేసుకోవచ్చు.ఈ వ్రతం చేసిన స్త్రీలకు సర్వ సౌభాగ్యాలు, పసుపు కుంకుమలు, ఐశ్వర్యం లభిస్తాయని నమ్మకం. ఈ వ్రతం చేసిన వారికి అష్ట లక్ష్మీ ఆశీర్వాదం లభిస్తుందని చెబుతారు. ఈ రోజున ఇరుగు, పొరుగు స్త్రీలను వ్రతానికి ఇంటికి పిలిచి మొలకెత్తిన శనగలు, అరటిపళ్ళు, పసుపు, కుంకుమ, ఆకు, వక్క, రవికల గుడ్డ మొదలగునవి 'వాయినం' గా ఇవ్వటం సంప్రదాయం. ఇస్తారు.
ఈ మాసపు ఇతర విశిష్టదినాలు
శ్రావణ పూర్ణిమ రోజున హయగ్రీవ జయంతి అని పురాణ వచనము. ఈ రోజు విష్ణు ప్రీతిగా చేసే అర్చన, ఆరాధన, వ్రతములు విశేష ఫలితాన్ని ఇస్తాయి. అట్లాగే, ఈ రోజున హయగ్రీవుని ద్వారా ఉపదేశించబడిన శ్రీ లలిత సహస్రనామ స్తోత్రం పారాయణ చేసి గుగ్గిళ్ళు నైవేద్యం పెట్టటం మంచిది.
శ్రావణ మాసంలో వచ్చే శ్రవణా నక్షత్రం రోజున శ్రీ సత్యనారాయణ స్వ్వామి వ్రతం చేస్తే చాలా మంచిది.
పూర్ణిమకు ముందు వచ్చే చతుర్ధి, అనగా శుద్ధ చతుర్ధి రోజున చేసే సుబ్రహ్మణ్య లేక నాగ దేవత అభిషేకం చేసినవారికి సంతాన సంబంధ దోషములు నివృత్తి అవుతాయి.
పౌర్ణిమకు ముందు వచ్చే ఏకాదశిని పుత్రదా ఏకాదశి, లలితా ఏకాదశీ అని కూడా అంటారు. పుత్ర సంతానం కలగటానికి ఈ రోజున పుత్రదా ఏకాదశీ వ్రతాన్ని ఆచరిస్తారు.
శ్రావణ పూర్ణిమ శ్రీ సంతోషీమాతా జయంతి. ఈ రోజున శ్రీ సంతోషీమాతా వ్రతము చాలా విశేషము. శ్రావణ పూర్ణిమని రాఖీ పూర్ణిమగా జరుపుకోవటం తెలిసిందే.
పూర్ణిమ తర్వాత వచ్చే విదియ నాడే మంత్రాలయంలో రాఘవేంద్ర స్వామి బృందావన ప్రవేశం చేసారు. ఈ రోజున శ్రీ రాఘవేంద్ర అర్చన, అభిషేకములు మంచి ఫలితాన్ని చేకూరుస్తాయి.
బహుళ అష్టమి రోజున శ్రీ కృష్ణ జన్మాష్టమి. ఆ రోజున పిల్లలతో శ్రీ కృష్ణ పూజ చేయించి వెన్న, అటుకులు నైవేద్యం పెట్టించటం మంచిది.
బహుళ ఏకాదశి రోజున ఏకాదశీ వ్రతాన్ని ఆచరించటం వల్ల మనస్సులో వుండే కోరికలు శీఘ్రంగా నెరవేరతాయి. ఈ రోజున వెన్న నైవేద్యం పెట్టటము మంచిది.
shraavana masam vachesindi. chandramanam prakaaram ayidava nela shraavanam. ee masam kotta prakruti andaalu, kotta molakalu, pachadanaalu modalayye challani nela. ee masamloni puurnimanaadu chandrudu shravanaa nakshatramtho kuudi untaadu ganuka ee masanni shraavanam antunnam . shree mahavishnuvu janma nakshatram kuudaa shravaname ganuka ee nelalo aayananu aaraadhisthe aayana aasiirvaadamtoe baatu ee jagatini poshinche lakshana sakti ayina lakshmeedevi krupa kuudaa labhistundi. shravanam ante vinatam ani artham. ee maasamlo bhagavannamam vinna moksham labhistundani peddalu chebutaaru. manassunu itara prabhaavaala nunchi paramaatma meediki mallinchi saantini, sukhanni, aarogyaanni pondenduku ee maasamlo palu poojalu, vrataalu chestaaru.
sraavanamaasamlo aacharinche vrataallo mukhyamainadi mangalagoury vratam. ee nelalo vache 4 mangalavaaraalu ee vrataanni mahilalu aacharistaaru. ee vrataanni naradhudu saavitriki, srikrishnudu droupadiki telipinatlu puraanaalu chebutunnaayi. kottagaa pellayina ammayilu tappaka ee vrataanni chestaaru.
shraavana pournamiki mundu vache sukravaaram saayantram ee vrataanni aacharistaaru. e kaaranam chetanaina aa roju veelu kaanivaaru nelalo e sukravaaramainaa deenni chesukovachhu.ee vratam chesina streelaku sarva soubhaagyaalu, pasupu kunkumalu, aishwaryam labhistaayani nammakam. ee vratam chesina vaariki ashta lakshmi aasiirvaadam labhistundani chebutaaru. ee rojuna irugu, porugu streelanu vrataaniki intiki pilichi molakettina sanagalu, aratipallu, pasupu, kunkuma, aaku, vakka, ravikala gudda modalagunavi 'vaayinam' gaa ivvatam sampradaayam. istaaru.
ee masapu itara vishishtadinaalu
shraavana puurnima rojuna hayagreeva jayanti ani puraana vachanamu. ee roju vishnu preetigaa chese archana, aaraadhana, vratamulu visesha phalitaanni istaayi. atlage, ee rojuna hayagreevuni dwara upadesinchabadina shree lalita sahasranama stotram paaraayana chesi guggillu naivedyam pettatam manchidi.
shraavana maasamlo vache shravanaa nakshatram rojuna shree satyanarayana swvami vratam cheste chala manchidi.
puurnimaku mundu vache chaturdhi, anagaa suddha chaturdhi rojuna chese subrahmanya leka naaga devata abhishekam chesinavaariki santaana sambandha doshamulu nivrutti avtayi.
pournimaku mundu vache ekaadasini putrada ekaadasi, lalita ekaadashi ani kuudaa antaaru. putra santaanam kalagataaniki ee rojuna putrada ekaadashi vrataanni aacharistaaru.
shraavana puurnima shree santoshimata jayanti. ee rojuna shree santoshimata vratamu chala visheshamu. shraavana puurnimani rakhi puurnimagaa jarupukovatam telisinde.
puurnima tarvaata vache vidiya nade mantraalayamlo raghavendra swami brundavana pravesam chesaru. ee rojuna shree raghavendra archana, abhishekamulu manchi phalitaanni chekuurustaayi.
bahula ashtami rojuna shree krishna janmashtami. aa rojuna pillalatho shree krishna pooja cheyinchi venna, atukulu naivedyam pettinchatam manchidi.
bahula ekaadasi rojuna ekaadashi vrataanni aacharinchatam valla manassulo vunde korikalu sheeghramgaa neraverataayi. ee rojuna venna naivedyam pettatamu manchidi.